**KAUNO LOPŠELIO-DARŽELIO „DAIGELIS“**

**DIREKTORĖS LAIMOS KANIENĖS**

**2022 METŲ VEIKLOS ATASKAITA**

\_\_\_\_\_\_\_ Nr. \_\_\_\_\_\_\_\_

Kaunas

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| Strateginiame 2022-2024 m. lopšelio-darželio plane numatyti šie tikslai:   * **Užtikrinti ugdymo kokybę ir gerus rezultatus, taikant ugdymo inovacijas.** * **Pagerinti materialines sąlygas ir patobulinti vidaus ir lauko erdves atitinkančias vaikų poreikius ir gebėjimų pasiekimus.**   2022 m. veiklos plane pasirinktos strateginės veiklos kryptys: Įgalinti įtraukiojo ugdymo įgyvendinimą per projektinę veiklą, bei tobulinti pedagogų ugdymosi inovacijų taikymo kompetencijas, siekiant ugdymosi praktikos kokybės.  Pagerintas įstaigos įvaizdis formuojant bendruomenės ir vaikų ekologinio sąmoningumo vertybines nuostatas:   * 2022 m. įgyvendintas įstaigos ilgalaikio patirtinio pasaulio pažinimo ir ekologinio sąmoningumo projekto ,,Žalia varna“ I etapas. Pasidalinta ekologinio sąmoningumo ugdymo patirtimi respublikinėje konferencijoje bei pristatyta įstaigos bendruomenei. * Įsigyta priemonių tvarios gyvensenos idėjoms plėtoti.   Sutelkus įstaigos bendruomenę ir socialinius partnerius išplėtota patirtinė projektinė veikla:   * Dalyvauta 2 tarptautiniuose, 4 respublikiniuose projektuose, ilgalaikiame sveikos gyvensenos ugdymo projekte ,,Sveikatiada“. Parengtas ir įgyvendintas respublikinis projektas. Buvo integraliai tobulinamos profesinės, dalykinės pedagogų ir vaikų kompetencijos. * Įstaigos pedagogai apdovanoti dviem nacionalinės kokybės ženkleliais už eTwinning projektų įgyvendinimą. * 30 proc. mokytojų dalyvavo tarptautiniame eTwinning projekte ,,Darni aplinka – įtraukiojo ugdymo įgalinimas“. Tai įgalino mokytojus kurti ugdymo aplinkas vaikų darniam vystymui per įtraukųjį ugdymąsi bei dalyvauti tarptautinėje projektinėje veikloje skatinant IKT kompetencijų plėtojimą. * Pristačiau programos „Erasmus+“bendrojo ugdymo sektoriaus mokyklų mainų partnerysčių projekto (KA229) „Protingas vartojimas prasideda ankstyvajame amžiuje“ 5 šalių dalyviams pranešimą “Ugdymo organizavimas Kauno miesto ikimokyklinėse įstaigose” Apibendrinti Kauno ikimokyklinių ugdymo įstaigų taip pat ir mūsų įstaigos ugdymo organizavimo, išryškinat tvariojo ugdymo aspektus, ypatumai.   Pagerinti vaikų sveikos gyvensenos įgūdžiai, tobulinant edukacines aplinkas:   * Sukurtos 2 vaikų poilsio stotelės lauko erdvėse. * Patobulintos poilsio ir nusiraminimo erdvės grupėse (įsigyti 6 sensoriniai veidrodžiai, 2 šviečiantys molbertai, šviesos stalelis ir kt.). * Įsigyta STEAM priemonių įsigyta sensorinių priemonių vaikų emocinei savijautai gerinti lopšelio ir darželio grupėse. * Įgyvendinant bendrai finansuojamą sporto rėmimo fondo lėšomis projektą „Aktyvūs, laimingi, sveiki“ rugsėjo - gruodžio mėn. vaikams 3 kartus savaitėje treneriai vedė fizinio aktyvumo užsiėmimus. Taupomos lėšos ir laikinai išsprendžiama meninio ugdymo mokytojo paieška.   Įgyvendinant ugdymo turinį, pasitelktos švietimo inovacijos:   * Ugdymo planavime ir organizavime diegiamos projekto ,,Inovacijos vaikų darželyje“ metodinės medžiagos ,,Žaismė ir atradimai“, ,,Patirčių erdvės“ idėjos paskatino taikyti naujas ugdymo strategijas. * Įgyvendinama atnaujinta Priešmokyklinio ugdymo bendroji programa. Priešmokyklinio ugdymo mokytojai sutelkti naujo ugdymo turinio, sričių ir kompetencijų ugdymui/si.. * Vyksta kolegialusis mokymasis - įstaigos praktikumų ciklas apie pedagogų praktinę inovatyvią patirtį, kuris padeda mokytojams ieškoti ir atrasti efektyvias galimybes įveikti ugdymo proceso organizavimo iššūkius. * Atliktos anketinės apklausos tėvams (globėjams): išsiaiškinta tėvų vertinančių ugdymo kokybę ir vaiko savijautą darželyje dalis; išsiaiškinta tėvų (globėjų) nuomonė, kuo darželis patrauklus . Atsižvelgiant į rezultatus parengtos išvados ir rekomendacijos.   Dar viena pasirinkta strateginės veiklos kryptis 2022 m.: atlikti lauko ir vidaus erdvių remonto darbus bei stiprinti vaikų emocinių gebėjimų ugdymo pasiekimus lauko erdvėse.   * 2022 m. įgyvendintas pastato renovacijos I etapas – atlikti stogo apšiltinimo darbai už 31 598,00 Eur * Parengtas paviršinių nuotekų šalinimo projektas (3872,00 Eur), atlikta dalis lietaus kanalizacijos įrengimo darbų už 26886,00 Eur. * Atlikti vidaus elektros galios didinimo darbai sudarė sąlygas įrengti kondicionavimo sistemą.   Pagerintos materialinės ugdymo erdvių bei darbuotojų darbo sąlygos:   * Sumontuota kondicionavimo sistema (22081,00 Eur užtikrins vaikų ir darbuotojų gerą fizinę ir emocinę savijautą, ugdymo patalpų ir darbo vietų higienos normų atitiktį. * Panaudojant paramos (GPM) lėšas kapitaliai suremontuota „Kiškučių“ darželio grupė, pakeisti baldai, sukurtos grupės ugdymo erdvės grįstos ugdymo inovacijomis. * Pakeistos grindys “Ežiukų” grupėje 120 m2 už 2247,00 Eur? * Atliktas darbuotojų profesinės rizikos vertinimas siekiant nustatyti, įvertinti esamą ar galimą riziką darbe, ją pašalinti, ar įdiegti prevencijos priemones, kad darbuotojai būtų apsaugoti nuo rizikos arba ji būtų kiek įmanoma sumažinta. Nustatyti (toleruotini) rizikos veiksniai planingai bus pašalinti 2023 m.. * Sistemingai auga tėvų, labai gerai vertinančių ugdymo kokybę dalis, priešmokyklinio ir ikimokyklinio amžiaus vaikų pasiekimų ir pažangos lygio atitinkančio vaiko raidą dalis |

**II SKYRIUS**

**2022 METŲ VEIKLOS UŽDUOTYS, REZULTATAI IR RODIKLIAI**

1. **Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 1.1. Užtikrinti ugdymo kokybę ir gerus ugdymosi rezultatus, taikant ugdymo inovacijas ikimokyklinio ir priešmokyklinio amžiaus vaikams. | Ugdymo planavime ir organizavime įdiegtos nacionalinio projekto „Inovacijos vaikų darželyje“ metodinės medžiagos priemonių rinkinių idėjos apie provokuojančios ugdymosi aplinkos kūrimą.  Pasidalinta praktine metodine patirtimi ,,Vaiko inciatyvumo ir pažinimo gebėjimų, pasiekimų skatinimas, kuriant provokuojančias ugdymosi aplinkas veiklose“  Dalyvauti įgyvendinant tarptautinį eTwining projektą ,,Darni aplinka – įtraukiojo ugdymosi įgalinimas“ plėtojant partnerystę su kitomis ugdymo įstaigomis.  Padidės 4-5 m. amžiaus vaikų iniciatyvumo, tyrinėjimo gebėjimų pasiekimų ir pažangos lygio, atitinkančio vaiko raidą, dalis.  Bus išlaikyta tėvų (globėjų), labai gerai ir gerai (apklausos būdu) vertinančių ugdymo kokybę įstaigoje, dalis, procentais. | Iki 2022-12-01 pravesti 6 metodiniai praktikumai ir parengti vaizdiniai pristatymai ,,Vaiko inciatyvumo ir pažinimo gebėjimų, pasiekimų skatinimas, kuriant provokuojančias ugdymosi aplinkas veiklose“  Iki 2022-10-01 parengti ir pristatyti miesto pedagogams pranešimą “Mokytojo vaidmens kaita vaiko ugdymesi”  Iki 2022-08-30 įsigyti ne mažiau negu 2 STEAM priemonių rinkiniai.  Iki 2022-12-15 apibendrinti vaikų ugdymosi iniciatyvumo ir tyrinėjimo gebėjimų pasiekimai, kuriant provokuojančias ugdymosi aplinkas ir pristatyti mokytojų tarybos posėdyje Inovatyvios ugdymosi patirties rezultatai pristatyti įstaigos bendruomenei.  Iki 2022-01-31 sudaryta projekto įgyvendinimo darbo grupė  Ne mažiau 30 proc. pedagogų dalyvauja mokymuose ir įgyvendina projektines veiklas.  Iki 2022-12-20 projektinių veiklų patirtimi pasidalinta su kitomis įstaigomis eTwining platformoje.  Iki 2022-12-20 ne mažiau kaip 71 proc (buvo 68 proc.) 4-5 m. vaikų iniciatyvumo, tyrinėjimo gebėjimų pasiekimai ir pažanga atitiks vaiko raidą  Atlikus tėvų (globėjų) apklausą labai gerai ir gerai vertinančių ugdymo kokybę įstaigoje bus ne mažiau, kaip 76 proc. | Iki 2022-12-01 pravesti 6 metodiniai praktikumai ir parengti vaizdiniai pristatymai ,,Vaiko inciatyvumo ir pažinimo gebėjimų, pasiekimų skatinimas, kuriant provokuojančias ugdymosi aplinkas veiklose“  2022 m. rugsėjo-spalio mėnesiais parengti ir pristatyti miesto pedagogams 2 pranešimai “”Vaikų ugdymosi patirtys”. 4 pedagogės pasidalino praktine ugdymo strategijų, skatinančių vaiko ugdymąsi, patirtimi  Įsigyti 4 STEAM priemonių rinkiniai, 6 sensoriniai veidrodžiai vaikų emocinei savijautai gerinti lopšelio ir darželio grupėse.  Mokytojų tarybos posėdyje pristatyti apibendrinti vaikų iniciatyvumo ir tyrinėjimų gebėjimų pasiekimų pokyčiai.  Inovatyvios ugdymosi patirties rezultatai nuolat pristatomi įstaigos bendruomenei internetinėje svetainėje, facebook paskyroje.  Sudaryta projekto įgyvendinimo darbo grupė, 30 proc. pedagogų dalyvavo mokymuose, kėlė kvalifikaciją ir įgyvendino projektines veiklas, pedagogai patobulino įtraukiojo ugdymo organizavimo kompetencijas  Projektinių veiklų patirtimi pasidalinta su kitomis įstaigomis eTwining platformoje. Pedagogai įvertinti 2 kokybės ženkleliais.  Pasiekimų, ikimokyklinio ir vertinimo rezultatų analizės duomenimis vaikų iniciatyvumo, tyrinėjimo gebėjimų pasiekimai ir pažanga pokyčiai atitinka vaiko raidą (85 proc. 4 – 5 metų vaikų dalis pasiekė 5 ir didesnį pasiekimų žingsnelį). Padidėjo 14 proc. negu buvo planuota ir 17 proc. negu 2021 m.  Atlikus tėvų (globėjų) apklausą, tėvų vertinančių ugdymo kokybę dalis:  Labai gerai 74 proc.  Gerai 26 proc.  Patenkinama 0 proc. |
| 1.2. Gerinti įstaigos įvaizdį, formuojant bendruomenės ir vaikų ekologinio sąmoningumo vertybines nuostatas | Parengtas ir įgyvendintas ilgalaikio patirtinio pasaulio pažinimo ir ekologinio sąmoningumo projekto “Žalia varna” I etapas.  Bendruomenės pastangomis sukurtos lauko edukacinės erdvės vaikų patirtinio pažinimo ir ekologinio sąmoningumo ugdymui.  Su projekto I etapo rezultatais supažindinti įstaigos bendruomenę | Iki 2022-02-14 sudaryta projekto rengimo ir įgyvendinimo darbo grupė  Iki 2022-03-01 atlikta pedagogų anketinė apklausa siekiant išsiaiškinti pedagogų požiūrį apie vaikų ekologinio ugdymo(si) svarbą.  Iki 2022-03-30 parengtas projektas bei I etapo priemonių planas.  Projekto I etapą įgyvendina ne mažiau 80 proc. pedagogų, 60 proc. vaikų ir 20 proc. šeimų.  Įsigyta vaikų stebėjimams 1 kompostavimo dėžė.  Įrengta antrinių žaliavų rūšiavimo informacinė ir edukacinė priemonė.  Sukurtos patirtiniam pažinimui 4 žaliosios lauko edukacinės erdvės.  Projekto I etapas įgyvendintas iki 2022-12-31, rezultatai pristatyti VGK ir mokytojų tarybos posėdyje, internetinėje svetainėje. | Sudaryta projekto rengimo ir įgyvendinimo darbo grupė..  Atlikta pedagogų anketinė apklausa siekiant išsiaiškinti pedagogų požiūrį apie vaikų ekologinio ugdymo(si) svarbą. 100 proc. apklaustųjų supranta ekologinio ugdymo svarbą, įgalina sutelkti pedagogus projekto gyvendinimui.  Parengtas ir įgyvendintas ilgalaikio patirtinio pasaulio pažinimo ir ekologinio sąmoningumo projekto “Žalia varna” I etapo įgyvendinimo priemonių planą, sukurtas logotipas. Projekto I etapą įgyvendino 100 proc. pedagogų, 82 proc. vaikų ir 23 proc. šeimų.  Įsigyta vaikų stebėjimams 1 kompostavimo dėžė atliepia vaikų pažintinius gebėjimus.  Įrengta antrinių žaliavų rūšiavimo informacinė ir edukacinė priemonė didina vaikų tvarų požiūrį į aplinką.  Sukurtos 6 žaliosios lauko edukacinės erdvės sutelkė vaikus patirtiniam pažinimui.  Projekto I etapas įgyvendintas iki 2022-12-31, rezultatai pristatyti VGK ir mokytojų tarybos posėdyje, internetinėje svetainėje. Su projekto I etapo rezultatais supažindinta įstaigos bendruomenė internetinėje svetainėje, pasidalinta projektine patirtimi su Respublikos pedagogais (pranešimas virtualioje konferencijoje. “Gamtos pažinimas mieste”) |
| 1.3. Gerinti vaikų sveikos gyvensenos įgūdžius, tobulinant edukacines aplinkas. | Pasitelkiant bendruomenę patobulintos nusiraminimo ir poilsio edukacinės erdvės.  Bus pagerintos ugdymo(si) sąlygos „Kiškučių“ grupėje atlikus kapitalinį remontą.  Bus išlaikyta tėvų (globėjų), labai gerai ir gerai (apklausos būdu) vertinančių vaiko savijautą įstaigoje, dalis, procentais | Iki 2022 – 09-30 sukurtos ne mažiau 2 ,,Vaikų poilsio stotelės“ lauke  Iki 2022-09-30 įsigyta sensorinių priemonių vaikų emocinei savijautai gerinti lopšelio grupėse  Iki 2022-08-31 pagal parengtą veiksmų planas atliktas “Kiškučių” grupės patalpų remontas, pakeisti baldai.  Atlikus tėvų (globėjų) apklausą labai gerai ir gerai vertinančių vaiko savijautą įstaigoje bus ne mažiau kaip 76 proc. | Lauko teritorijoje sukurtos 2 vaikų poilsio stotelės pasitelkus tėvų pagalbą (įsigyti 2 suolai (260 Eur) tenkina individualius psichosocialinius vaikų poreikius.  Įsigyta šviesos stalelis, šviečiantis molbertas, įvairios gyvūnų figūrėlės ir kt. (430,00 Eur) turi įtakos geresnei vaikų emocinei savijautai, pasiekimams ir pažangai.  Pagal parengtą veiksmų planą lopšelio grupės („Kiškučių“) kapitalinis remontas atliktas iki 2022 m. rugpjūčio 31d. už 6480,00 Eur (paramos ir SB lėšos). Pakeisti šviestuvai ir durys, grindų danga, įrengtos pakabinamos lubos. Įsigyti nauji baldai: spintos, stalai, kėdės pagerino vaikų ugdymosi sąlygas  Parengta ir atlikta anketinė apklausa ,,Tėvų (globėjų) požiūris, užtikrinant vaikų sveikatą darželyje“, kuria buvo siekiama išsiaiškinti, kaip mažinti vaikų sergamumą darželyje. Išvados pateiktos VGK posėdyje.  Tėvų anketinės apklausos, kuria buvo siekiama išsiaiškinti kaip vertinama vaikų savijauta įstaigoje, duomenimis, padidėjo tėvų vertinančių teigiamai vaiko savijautą procentas:  labai gerai– 58 proc.  Gerai – 35 proc.  Patenkinamai – 4 proc.  Nepatenkinamai – 0 proc. |

**2. Užduočių, neįvykdytų ar įvykdytų iš dalies dėl numatytų rizikų nebuvo.**

**3. Užduotys ar veiklos, kurios nebuvo planuotos ir nustatytos, bet įvykdytos**

|  |  |
| --- | --- |
| Užduotys / veiklos | Poveikis švietimo įstaigos veiklai |
| Atlikti pastato renovacijos ir teritorijos tvarkymo darbai. | Pagerintas įstaigos įvaizdis, materialinė pastato ir teritorijos būklė:   * įgyvendintas pastato renovacijos I etapas – atlikti stogo apšiltinimo darbai (31598,00 Eur); * parengtas paviršinių nuotekų šalinimo projektas (3872 Eur) atlikti lietaus kanalizacijos ir nuotekų sistemos darbai (26886,00 Eur); * sumontuota kondicionavimo sistema (22081,00 Eur )   užtikrina vaikų ir darbuotojų gerą fizinę ir emocinę savijautą, ugdymo patalpų ir darbo vietų higienos normų atitiktį. |
| Parengiau ir pristačiau pranešimą Erasmus projekto dalyviams “Ugdymo organizavimas Kauno miesto ikimokyklinėse įstaigose” | Apibendrinau Kauno ikimokyklinių ugdymo įstaigų taip pat ir mano vadovaujamos įstaigos ugdymo organizavimo, išryškinat tvariojo ugdymo aspektus, ypatumus |
|  |  |
| Vadovavau Kauno miesto ikimokyklinio ir priešmokyklinio ugdymo mokytojų metodiniam būreliui | 2022 m. organizavau Kauno ikimokyklinio ugdymo įstaigų pedagogų diskusijas „Pedagogo vaidmens kaita vaiko ugdymesi“ bei metodinių renginių ciklą „Vaikų ugdymosi patirtys“, kuriame miesto pedagogai pristatė 46 vaizdo pranešimus ir pasidalino vertingais ikimokyklinio ir priešmokyklinio amžiaus vaikų ugdymosi ir ugdymo strategijų praktiniais pavyzdžiais, siekiant įstaigos veiklos kokybės. Šiame metodinių renginių cikle “Vaikų ugdymosi patirtys” įstaigos pedagogai pristatė 2 pranešimus. |
| Atliktas darbuotojų profesinės rizikos vertinimas. | Nustatyti, darbuotojų profesinės rizikos veiksniai sudarė sąlygas įvertinti esamą ar galimą riziką darbe, ją pašalinti ir įdiegti prevencijos priemones, kad darbuotojai būtų apsaugoti nuo rizikos arba ji būtų kiek įmanoma sumažinta. Nustatyti 3 (toleruotini) rizikos veiksniai, kurie planingai bus pašalinti 2023 m.. |

**4. Pakoreguotų 2022 metų veiklos užduočių nebuvo.**

Direktorė \_\_\_\_\_\_\_\_\_\_\_\_ Laima Kanienė

(parašas)